Miroslav Žbirka

Miroslav „Miro“ Žbirka, známy aj ako Meky Žbirka (* 21. október 1952, Bratislava – † 10. november 2021, Praha), bol slovenský spevák a skladateľ, spoluzakladateľ a bývalý člen skupiny Modus, s ktorou v roku 1977 získal spolu s Jankom Lehotským a Marikou Gombitovou Zlatú Bratislavskú lýru za skladbu „Úsmev“. Je tiež bývalým členom skupiny Limit, s ktorou sa neskôr vydal na sólovú dráhu. V roku 1982 sa stal prvým slovenským Zlatým slávikom.

Ako jeden z najpopulárnejších spevákov Československa 80. rokov mal úspech aj po roku 1989, keď naďalej vyhrával slovenské a české hudobné ceny. Svoj pätnásty a posledný štúdiový album Posledné veci (2022) stihol rozpracovať a naspievať ešte pred svojou smrťou v novembri 2021.

 Detstvo a vplyvy 
Miroslav Žbirka, taktiež nazývaný Miro alebo Meky, bol synom Slováka Šimona Žbirku z Trnavej Hory a Angličanky Ruth Galeovej z Londýna. Zoznámili sa v roku 1943 v Londýne v severolondýnskej štvrti Muswell Hill, keď česko-slovenský vojak Šimon Žbirka omylom vypil nápoj patriaci Ruth. O rok neskôr sa zosobášili a po skončení vojny žili v Bratislave. Miroslava Žbirku matka učila anglický jazyk a podporovala ho aj v hudbe, ku ktorej ho priviedli starší bratia Jason a Anton. Vzhľadom na anglické korene rodiny nemali súrodenci so získavaním zahraničných gramoplatní problém, a tak sa bez problémov dokázali orientovať v nových zahraničných hudobných smeroch. Bratia Žbirkovci radi hrávali skladby svojich obľúbených interpretov, čo bolo podnetom aj pre mladého Miroslava. Prezývku „Meky“ získal Miroslav už ako dieťa. Pomenoval ho tak kamarát, ktorý ju odvodil od mien známych ľudí, ktoré sa začínali na „Mc“ alebo „Mac“ [mek] ako napríklad McCartney. 

 Začiatok kariéry 
Prvé kroky jeho kariéry viedli na bratislavské Račianske mýto, kde hrával skladby pre seba i kamarátov. Zväčša išlo o repertoár skupín The Beatles, The Rolling Stones, Elvisa Presleyho či iných populárnych hudobníkov. Jeho devízou popri hre na gitare bola aj angličtina a texty, ktoré vďaka mame nemal iba odpočúvané z rádia a nahrávok. Istých kvalít si všimol aj muž, ktorý Žbirku v jeho šestnástich rokoch oslovil a poslal ho do klubu ROH, kde mala skúšať kapela hľadajúca gitaristu. Stretnutie dopadlo úspešne a Žbirka sa nadlho stal súčasťou slovenských poloprofesionálnych i profesionálnych kapiel. V sedemdesiatych rokoch pôsobil v Orchestri Gustáva Broma a v Orchestri Gustáva Offermanna, s ktorými absolvoval mnohé zahraničné zájazdy. Neskôr sa preslávil ako člen skupiny Modus, jednej z najvýznamnejších skupín v histórii slovenskej populárnej hudby. V roku 1980 začal svoju úspešnú sólovú kariéru.

 Osobný život 
S prvou manželkou Helgou má dcéru Denisu, s druhou manželkou Kateřinou má dcéru Lindu a syna Davida. Žil v Prahe. Zomrel 10. novembra 2021 v Prahe na komplikovaný zápal pľúc.

 Diskografia 
 Štúdiové albumy 
Pôvodné:
 Doktor sen (1980)
 Sezónne lásky (1982)
 Roky a dni (1983)
 Nemoderný chalan (1984)
 Chlapec z ulice (1986)
 Zlomky poznania (1988)
 K.O. (1990)
 Samozrejmý svet (1994)
 Meky (1997)
 Modrý album (2001)
 Dúhy (2005)
 Empatia (2009)
 Miro (2015)
 Double album (2018)
 Posledné veci (2022)

Exportné:
 Doctor Dream (1981)
 Miro (1982)
 Like a Hero (1982)
 Light of My Life (1982)
 Giant Step (1983)
 Dear Boy (1984)
 Step by Step (1989)
 Greatest Hits (2006)
 Like a Hero: The Best of Miro (2008)

Detské:
 Songs for Children (1993)
 Songs for Boys & Girls (1999)

Koncertné:
 Live (2004)
 Symphonic Album (2011)

Kompilačné:
 12 naj... (1985)
 20 naj... (1986)
 22 dní: The Best of Miroslav Žbirka (1995)
 The Best of Miroslav Žbirka 2 (1999)
 The Best of Miroslav Žbirka: '93 – '03 (2003)
 Gold (2006)
 22 × 2: The Best of Miroslav Žbirka (2007)
 Zlatá kolekce (2012)
 Meky: The Best of Miro Žbirka (2020)

Muzikály:
 Smoliari (1979)
 Neberte nám princeznú (1981)

 EP 
 Retrohity (1989)
 Vieš byť zlá (2008)
 Made in Abbey Road (2012)

 SP 
Pôvodné:
 Klaun z domu číslo 6 / V slepých uličkách (1980)
 Biely kvet / Atlantída (1982)
 Nechodí / Zázračné hodiny (1983)
 Katka / Pekný chlapec (1985)
 Prvá / Už len deň (1988)
 Zima, zima / Zlodejka snov (1994)
 Letím tmou (za tebou) (1997)
 Ty a ja (1997)
 Já na tebe dám (1997)
 Múr našich lások (live) / Poraď si sám (2009)
 Love Shines / In the Sun (2012)
 Perfektná / Stále hrej (2023)

Exportné:
 Hero / Gotta Make It Right (1982)
 The Love Song / My Darling (1982)
 Ginny / I Don't Wanna Make You Feel Down (1983)
 Dear Boy / Singing to My Little Lady (1983)
 Country Girl / Honey (1983)
 Eine Liebe ist vorbei / Till I'm Around (1983)
 Sunshine Lady / Come Back to Me (1987)
 Like a Hero / Leise fällt die Tür ins Schloss (2009)

 Box sety 
 Complete Box (2012)
 Opus Collection: 1980 – 1990 (2022)
 Universal Collection: 1992 – 2022 (2023)

 DVD 
 Live (2004)
 The Best of Tour (2006)
 Miro Žbirka v Obecním domě: Live (2010)
 Empatia v obrazoch (2011)
 Happy Birthday (2013)
 The Best of Video & Rarity (2014)
 40 let na scéně (2020)

 Piesne 
Bližšie informácie v hlavnom článku: Zoznam piesní Miroslava Žbirku

 Najznámejšie hity 
 „Biely kvet“
 „22 dní“
 „Balada o poľných vtákoch“
 „Atlantída“
 „Denisa“
 „Katka“
 „Len s ňou“
 „Múr našich lások“
 „Zažni“
 „Nechodí“
 „Prvá“
 „Čo bolí, to prebolí“ (+ Martha)
 „V slepých uličkách“ (+ Marika Gombitová)

 Ocenenia 
 2014 – Krištáľové krídlo za rok 2013 v kategórii Mimoriadna cena 
 2019 – Pribinov kríž 1. triedy za mimoriadne zásluhy o kultúrny rozvoj Slovenskej republiky v oblasti populárnej hudby.
 2022 – Štátna cena Alexandra Dubčeka in memoriam.

 Galéria 

 Referencie 

 Literatúra 
 ŽBIRKA, Miroslav – KOLLÁR, Jozef: Meky. 1. vyd. Bratislava: Ikar 2002. 160 s.
 ŽBIRKA, Miroslav – FORMÁČKOVÁ, Marie: Čo bolí, to prebolí. 1. vyd. Bratislava: Ikar 2012. 192 s.
 VEDRAL, Honza: Miro Žbirka: Zblízka. 1. vyd. Bratislava: Slovart 2016. 248 s.

 Iné projekty 

 Externé odkazy 
 Oficiálna stránka
 Miroslav Žbirka: Mladosť nie je všetko – rozhovor v denníku SME (2009)


Kategória:Slovenskí rockoví speváci
Kategória:Slovenskí popoví speváci
Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí rockoví klávesisti
Kategória:Slovenskí popoví klávesisti
Kategória:Slovenskí skladatelia modernej hudby
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí textári piesní
Kategória:Slovenské osobnosti anglického pôvodu
Kategória:Autori a interpreti detskej hudby
Kategória:Modus (hudobná skupina)
Kategória:Členovia SFTA
Kategória:Držitelia Krištáľového krídla
Kategória:Laureáti Pribinovho kríža I. triedy
Kategória:Osobnosti z Bratislavy